open-index/open-wikipedia-markdown huggingface dataset:
Thomas Narmo

**Thomas Bakke Narmo** (født 8. mai 1994 i Lørenskog) er en norsk profesjonell bokser og MMA-utøver fra Skjetten, som representerer  og konkurrerer i tungvektsklassen.

Han var tidligere ishockeymålvakt for , ,  og , samt målvaktstrener for Lørenskog etter å ha lagt opp spillekarrieren.

## Karriere
### Ishockey
Narmo startet sin idrettskarriere med å spille ishockey for Skjetten Sportsklubb. Han spilte senere for juniorlagene til  og , før han flyttet til Finland for å spille som proff i finske . Proffkarrieren varte ett år før han måtte legge opp grunnet nerveskader i ryggen. Hans avsluttet spillekarrieren sin i , hvor han også var målvaktstrener en stund etter å ha lagt opp.

### MMA

Etter at Narmo hadde lagt opp hockeykarrieren sin, fant han interessen sin i mixed martial arts (MMA) der han blir regnet som et av Skandinavias topp-prospekter innen tungvekt. Narmo signerte i 2021 kontrakt med én av verdens største kampsportorganisasjoner; ONE Championship. Han gikk sin debutkamp 13. august mot kickbokseren Alain Ngalani. Kampen endte i en «no contest», da Ngalani utførte et ulovlig spark mot skrittet til Narmo mens han lå nede på bakken.

#### Statistikk

### Proffboksing
I 2022 fikk Narmo tilbud om å gå flere boksekamper, og endte opp med å vinne alle tre på teknisk knockout.

## Referanser


## Eksterne lenker
* 
* 
*
Ole Magnor

**Ole Magnor** (født 1988) er en norsk profesjonell MMA-utøver som i 2020 ble regnet blant norges 50 beste MMA-utøvere gjennom tidene. Han representerer klubben Novus Academy i Lørenskog og konkurrerer i mellomvekt-klassen. I 2024 deltok han i World Freefight Challenge WTC i UAE.  

Magnor har blitt trent opp av både Ståle Nyang og Jon Olav Einemo. Hans primære stil er thaiboksing.  

I 2019 signerte Magnor kontrakt for MMA-organisasjonen BRAVE CF (BRAVE Combat Federation), og sto ovenfor sitt store gjennombrudd. Han skulle møte russiske Rustam Chsiev, men skader skulle se til at det gjennombruddet ble utsatt. 

Magnor jobber også som MMA-kommentator for Direktesport.no og Nettavisen.

## MMA-karriere

## Referanser


## Eksterne lenker
* 
*Ole Magnor - Tapology
Robin Williams: Come Inside My Mind

***Robin Williams: Come Inside My Mind*** er en amerikansk dokumentarfilm fra 2018 om skuespilleren Robin Williams. Regi er ved Marina Zenovich.

## Eksterne lenker
*
Jeanette Rolstad

**Jeanette Wilhelmine Rolstad** (født 22. januar 1841 i Trondheim) var en norsk skuespillerinne.

Jeanette Rolstad var datter av Ole Rolstad og hans hustru Maren. Hun ble 4. juni 1865 gift i Melhus med gullsmedmester Johan Christian Frederik Genefka (ca. 1837-1876)

Jeanette Rolstad var ved Det norske Theater i Bergen sesongen 1858-1859. Fra 1. april 1860 til 16. februar 1861 var hun tilknyttet Kristiania norske Theater. Hun debuterte 14. april 1861 ved Thomas Cortes' selskap i sin fødeby Trondheim, i  stykket *Grevinden og hendes Sødskendebarn*. Sesongen 1861-1862 var hun ved Det norske Theater i Trondheim.

## Roller i utvalg
**Jeannetton* i *Grevinden og hendes Sødskendebarn* (Trondheim, 1861)
**Fruen* i *Et Uhyre* (Trondheim, 1861)

## Referanser


## Kilder
*
Grisja-klassen

**Grisja-klassen** hadde den sovjetiske betegnelsen "малый противолодочный корабль проекта 1124М" eller **Prosjekt 1124 Albatros** (albatross), og var en rekke anti-ubåt kystkorvetter bygget av Sovjetunionen mellom 1970 og 1990, og senere av Russland og Ukraina. Disse skipene hadde  begrenset rekkevidde, og ble brukt bare i kystnære farvann. De var utstyrt med et utvalg av ASW våpen og en SA-N-4 'Gecko' overflate-til-luft missil. 
малый противолодочный корабль проекта 1124М
Betegnelsen "korvett" for disse skipene var en betinget tilpasning som den sovjetiske klassifisering " lite anti-ubåt skip" (

## Galleri

Fil:Corvette Grisha V.jpg|Grisja V-klasse korvett
Fil:Project_1124M_Suzdalets_2009_G1.jpg|Grisja V-klasse korvett MPK-118 *Suzdalets*.
Fil:Zemaitis-1993-1.jpg|Grisja III-klasse korvett *Žemaitis* 
Fil:Lithuanian frigate LNS Aukstaitis (F 12).jpg|Grisja III-klasse korvett *Aukštaitis* 


## Referanser


*  Også publisert som 
* 
* Alle Grisja Klasse Kystkorvetter - Komplett Skip Liste
Jevgenja-klassen

**Jevgenja-klasse minesveiper** er en gruppe av minesveipere bygget for den sovjetiske marinen og eksportkunder mellom 1967 og 1980. Den sovjetiske betegnelsen var "рейдовый тральщик проекта 1258" eller **Prosjekt 1258 ''Korund**''.

## Design
Disse var små minesveipere bygget for innaskjærs arbeid. Skrogene var laget av glassfiberarmert plast.

## Kilder

* 
* Alle Jevgenja Klasse minesveipere - Komplett Skipsliste
Karoline Rygh

**Karoline Talette Rygh** (født 15. desember 1879 i Stavanger, død på Lena 28. august 1946) var en norsk skuespillerinne.

Karoline Rygh var datter av samlagsbetyrer, senere handelsmann Olai Jonassen (Rygh) og Karen Talette Tønnesdatter. I 1903 ble hun forlovet med styrmann Mathias Backer. Hun ble i 1911 gift med gårdbruker Ola Lae, Østre Toten. Fornavnet hennes er også skrevet *Caroline*.

Karoline Rygh debuterte 21. mars 1897 ved Den nationale Scene i Bergen, i rollen som *Rita* i eventyrspillet *Talismanen*. Hun var ansatt ved dette teatret til år 1900. Deretter var hun blant annet tilknyttet Olaus Olsens ambulerende teaterselskap. Hennes første opptreden med dette selskapet fant sted i Stavanger 5. september 1902, i Edvard Brandes' stykke *Hos Sigbrit*.

Rygh var i perioden 1906-1911 engasjert ved Fahlstrøms Theater, hvor hun hadde sin første opptreden i 1905. Hun medvirket 30. august 1911 i dette teatrets avskjedsforestilling *[[Samfundets Støtter]]*, i rollen som *Postmester Holsts Frue*. Etter dette forlot hun scenen.

## Roller i utvalg
**Rita* i *Talismanen* av Ludwig Fulda (Den nationale Scene, 1897)
**Grete* i *Faddergaven* av Peter Egge (Den nationale Scene, 1897)
**Madam Lønseth* i *Kong Midas* av Gunnar Heiberg (Den nationale Scene, 1899)
**Regine Engstrand* i *[[Gengangere]] av [[Henrik Ibsen]] (Stavanger, 1899)
**Josefine* i *Storken* av [[Hans Aanrud]] (Den nationale Scene, 1899)
**Wenda Bilinsky* i *Syndebukken* av Walther & Stein (Den nationale Scene, 1899)
**Dyveke* i *Hos Sigbrit* av Edvard Brandes (Stavanger, 1902)
**Lygia* i *Quo Vadis* av Stanislav Stange (Fahlstrøms Theater, 1905)
**Sofie Johansen* i *Pikernes Alfred* av Anker-Larsen & Rostrup (Fahlstrøms Theater, 1910)
**Postmester Holsts Frue* i *Samfundets Støtter'' av Henrik Ibsen (Fahlstrøms Theater, 1911)

## Kilder
*

## Referanser
Distrikt (administrativt område)

Et **distrikt** er et administrativt område eller strøk. I dagligtale brukes **distriktene** som motsetning til byområder om omland eller utkantstrøk. Distriktspolitikk er politisk retorikk eller omfordeling av makt, penger og arbeidsplasser som har som mål å tilgodese spredtbygde strøk.

I flere land er distrikt betegnelsen på administrative enheter, tilsvarende kommuner eller fylker, eller det kan betegne valgdistrikt, det vil si geografiske inndelinger som velger kandidater eller representanter sammen.

Ordet distrikt kommer fra latin *districtus*, som er avledet av *distringere* – fastslå, begrense. I middelalderen ble ordet brukt om *domsrett*, det vil si område som en lensherre hadde domsrett over.

## Referanser
Pedal-Ove

**Ove Thomas Hansen**, bedre kjent som «**Pedal-Ove**», (1944-2019) var hovedpersonen i en omstridt drapssak som ble kjent som «danmarkhistoriens største justismord».

Hansen ble 12. november 1982 dømt for å ha drept sin fraskilte kone, Brita Hansen. Saken ble gjenopptatt 29. november 1991 av Den Særlige Klageret, og 13. april 1992 ble han frifunnet for drap og tilkjent erstatning.

Hansen døde 23. november 2019 på Aalborg Universitetshospital i en alder av 75 år.

## Referanser
Joannes Disma Floriantschitsch de Grienfeld

**Joannes Disma Floriantschitsch de Grienfeld** (slovenisert som *Ivan* eller *Janez Dizma Florjančič de Grienfeld*; født 1. juli 1691 i Ljubljana. , død 1757) var en karintisk katolsk prest tilhørende cistercienserordenen, som virket som astronom, matematiker, geograf og kartograf.

## Liv og virke
Floriantschitsch de Grienfeld innehadde en rekke viktige kirkelige verv, og var ved sin død 1757 erkedekan av abbediet Stična. I 1744 publiserte han de første kart over Carniola, kalt *Ducatus Carnioliae Tabula Chorographica*, i skalaen 1:111,000. Han skrev også en bok om gnomonikk og et arbeid om tidsmåling, og bygde sitt eget observatorium. Hans latinske manuskripter som er blitt oppbevart i Slovenias nasjonale universitetsbibliotek i Ljubljana, omfatter mange traktater om astronomi og matematikk, tabeller med instruksjoner, og en teori vedrørende solens bevegelse og til en viss grad månens og planetenes for den gregorianske kalender for Ljubljanameridianen, en håndbok i geometri, skrifter om sirkelens kvadratur, og hans egne observasjoner om sol og måne.

## Referanser


## Eksterne lenker
*Glonar Joža. 1926. Floriantschitsch de Grienfeld, Ivan Dizma. ''Slovenski bijografski leksikon'', vol. 2, ''Erberg–Hinterlechner''. Ljubljana: Zadružna gospodarska banka.
Jorunn Drageset

**Jorunn Drageset** (født 1956) er en norsk professor og forsker. Hun er ansatt ved Institutt for helse- og omsorgsvitskap på Høgskolen på Vestlandet, og forsker hovedsakelig på eldre pasienter i omsorgssektoren.

Drageset er også professor i sykepleievitenskap ved Universitetet i Bergen.

## Referanser
Reidun Ursin

**Reidun Ursin** (1933–2022) var en norsk søvnforsker og professor ved Universitetet i Bergen (UiB).

Hun tok medisinsk embetseksamen ved Universitetet i Oslo. Hun arbeidet først ved Nevrofysiologisk institutt ved UiO. Ursin var den første som interesserte seg for søvnforskning i Norge. Så ble hun i 1968 ansatt ved Fysiologisk institutt ved Universitetet i Bergen, og tok en dr. med. på en avhandling om kattens søvn ved samme lærested i 1972. Senere ble hun professor ved Institutt for biomedisin ved UiB og var sentral da Nasjonal kompetansetjenester for søvnsykdommer ble oppretet i Bergen i 2004. I 2019 ble hun æresmedlem i Norsk forening for søvnmedisin.

Hun var født og oppvokst i Oslo. Hun giftet seg i 1957 med sin medstudent Holger Ursin (1934–2016), som også ble forsker og professor.

## Bibliografi
* 
* 
* 
## Referanser


## Eksterne lenker
*
Håp (film)

***Håp*** er en norsk dramafilm fra 2019, produsert av Motlys. Thomas Robsahm og Yngve Sæther er produsenter, og Maria Sødahl er filmens regissør og manusforfatter. Filmen er basert på Maria Sødahls egne opplevelser da hun lille julaften 2012 fikk beskjed om at lungekreften som hun var operert for, hadde spredt seg til hjernen, og hun fikk beskjed om at hun hadde tre måneder igjen å leve.

Filmens handler om parforholdet mellom Anja og Tomas og utspiller seg i jula. Hovedrollene som Anja og Tomas spilles av Andrea Bræin Hovig og Stellan Skarsgård. Einar Økland spiller Anjas far. 17 av rollene som leger, sykepleiere og annet helsepersonell i filmen er rekruttert blant profesjonelle fagpersoner på området.

Filmen vant tre priser under Kanonprisen 2019, og var i tillegg nominert til ytterligere fem priser. Under Amandaprisen 2020 vant den to priser og var nominert til totalt åtte priser.

## Priser og nominasjoner

## Referanser


## Eksterne lenker
* 
*
Liefde Schoemaker

**Liefde Schoemaker** (født 6. desember 2002) er en belgisk friidrettsutøver som hovedsakelig konkurrerer i sprintløp. Hun fikk sølv på 400 meter under Sommer-EYOF 2019 (European Youth Olympic Festival). 

## Idrettskarrière
### 2015 - 2016
Schoemaker løp 200 meter innendørs på 25,88 i desember 2015, 13 år gammel. I februar 2016 kom hun på fjerdeplass på 400 meter under det belgiske U16-mesterskapet i friidrett innendørs. Hun vant 400 meter under det belgiske U16-mesterskapet i friidrett i 2016 utendørs, og satte ny personlig rekord på 800 meter innendørs i desember 2016, med 2:21,15.

### 2017
Under det belgiske U16-mesterskapet innendørs 2017 vant hun 400 meter, med tiden 57,75. Utendørs deltok hun i Belgisk mesterskap i friidrett 2017, der hun kom på sjuendeplass på 400 meter, og i september vant hun 400 meter under det belgiske U16-mesterskapet i friidrett. I desember satte hun personlig rekord på 300 meter innendørs, med 39,58 sekunder.

### 2018
Den 20. januar 2018 senket hun sin personlige rekord på 200 meter innendørs til 24,92 under et stevne i Gent. Hun deltok i det belgiske U18-mesterskapet innendørs, men ble der diskvalifisert i forsøksheatet. Hun ble tatt ut til å delta i U18-EM i friidrett 2018 i Győr, men ble slått ut i semifinalen på 400 meter, der hun løp på 55,08 sekunder, som var ny personlig rekord. I september vant hun 200 meter under det belgiske U18-mesterskapet i friidrett, og hun deltok i Sommer-OL for ungdom 2018 i Argentina, der hun kom på femteplass totalt på 400 meter. 

### 2019
Under IFAM Meeting i februar satte hun ny personlig rekord på 400 meter innendørs, med 55,03 meter, og hun vant 400 meter under det belgiske U18-mesterskapet innendørs. Hun deltok på det belgiske stafettlaget på 4 x 400 meter for kvinner under Stafett-VM i friidrett 2019 (IAAF World Relays), disse nådde ikke finalen, men kom på andreplass i B-finalen. Hun deltok også på det belgiske mixlaget, som satte ny belgisk rekord på 4 x 400 meter stafett (mix) med 3:18,03. Hun løp der sammen med Julien Watrin, Camille Laus og Dylan Borlée. Laget kom på åttendeplass i finalen, men Schoemaker løp ikke i finalen.

Hun representerte Belgia under Sommer-EYOF 2019 i Baku, der hun fikk sølv på 400 meter med ny personlig rekord på 54,56 sekunder, bak Olesja Soldatova fra Russland. 

## Referanser


## Eksterne lenker
*
Vitenskapsåret 1538

**Vitenskapsåret 1538** er en oversikt over hendelser, fødte og avdøde personer med tilknytning til vitenskap i 1538.

## Oppdagelsesreiser
* Jean de la Vega fikk publisert reiseberetningen «Le Voyage du baron de Saint Blancard en Turquie l'an 1537» (*Baron Saint Blancards reise i Tyrkia året 1537*). Paris.

## Astronomi
* Girolamo Fracastoro fikk publisert «Homocentricorum Sive De Stellis Liber» (*Mennesket i midten, eller boken om stjernene*), der han utvikler et geosentrisk system med 77 eller 79 sfærer omkring Jorden, en videreutvikling av Evdoksos fra Knidos' idéer. Verona.

## Medisin og fysiologi
* Andreas Vesalius fikk publisert «Tabulae anatomicae sex» (*seks anatomiske plansjer*) for undervisningsformaål, de første i sitt slag. Plansjene inneholder feil hentet fra Galens mangelfulle observasjoner. Paris.

## Botanikk
* William Turner fikk publisert avhandlingen «Libellus de re herbaria novus». London.

## Fødsler
* 25. mars – Christophorus Clavius (død 1612), tysk matematiker og astronom.
* Ukjent dato −
** Jacques Grévin (død 1570), fransk lege og forfatter.
** Mathias de l'Obel (død 1616), flamsk botaniker.

## Dødsfall
* Federico Crisogono (født 1472), italiensk naturhistoriker.

## Referanser
Metapedia

**Metapedia** er et nettbasert wiki-basert leksikon. Siden omtaler seg selv som et leksikon med fokus på kultur, kunst, vitenskap, historie, politikk og filosofi. Metapedia kaller seg det «eneste store leksikonet som utfordrer flertalls-fortolkningen som spres utover medialandskapet... Det står i dag som en kompromissløs og uerstattelig kilde til informasjon og utdanning fra et pro-Europeisk verdenssyn.»

Europaparlamentet omtaler Metapedia som: «(et) antisemittisk, konspiratorisk online-leksikon som bruker Wikipedias open-source MediaWiki programvare». Adam Klein skriver at nettstedet driver med hatprat rettet blant annet mot homofile, og nettstedet beskrives som fascistisk og rasistisk (hvit nasjonalisme).

Metapedia ble startet av Nordiska förbundet (en nazistisk organisasjon etablert 2004 i Sverige) og svenske Anders Lagerström i 2006. Lagerström var arbeidsledig tidlig på 2000-tallet den tiden og fikk statsstøtte til å starte sitt eget forlag, Nordiska förlaget som spesialiserte seg på nazistisk propaganda og hvit makt -musikk. Forbundet arrangerte årlige nynazistiske festivaler 2005-2008. Forbundet ble nedlagt i 2010. Foretaket NFSE Media AB i Linköping sto bak, eier av NFSE var Lennart Berg i Svenska Motstandsrörelsen.

Norske Metapedia hadde i desember 2021  registrerte brukere, hvorav tre var aktive. Utgaven hadde rundt  artikler, mens den engelske versjonen hadde cirka , og tyske Metapedia hadde over  artikler. Per 2015 var den ungarske versjonen størst med 146.000 artikler.

Metapedia ble lagt merke til i 2007 for sin positive omtale av tyske nazister som Joseph Goebbels og Erwin Rommel.  Dette førte til at Justitiekanslern etterforsket nettsiden, men konkluderte med at dette lå innenfor ytringsfriheten. Metapedias artikkel om Holocaust sier at drapene på seks millioner jøder ikke var et planlagt folkemord.

Metapedia bruker samme teknologiske plattform som Wikipedia, og det kan være vanskelig å skille innholdet fra ekte Wikipedia-artikler. Adam Klein ved Pace University skriver at Metapedia etterligner Wikipedia for å gi inntrykk av å være pålitelige. Den svenske historikeren Henrik Arnstad skriver at Metapedia er et fascistisk motstykke til Wikipedia. Erik Bolstad, sjefredaktør i SNL, skriver at Metapedia drives av listige nynazister som etterligner Wikipedia og sprer løgner om holocaust. Europarådet omtaler Metapedia i sin rapport om hvordan slike «leksikon» kan brukes til å undergrave tilliten til eksperter og medier og til å spre propaganda og feilinformasjon. Den svenske *Justitiekanslern* undersøkte nettstedet i 2009 og konkluderte med at artikkelen om Adolf Hitler viste en positiv holdning til Hitler og viste ikke samtidig sympati for Hitlers antisemittisme. I 2007 laget Metapedia en liste over journalister etter om de angivelig var "svenske", "jøder" eller "øvrige".

## Referanser
Alegria (Surigao del Norte)

**Alegria** er en kommune i den filippinske provinsen Surigao del Norte. 

## Barangayer
Kommunen er inndelt i 12 barangayer.

## Referanser




## Eksterne lenker
*
Mona Berger

**Mona Berger** (født 1980) er en norsk politiker (SV). Berger har bakgrunn som hovedtillitsvalgt i Fellesorganisasjonen i Trondheim, og fra 2018 fylkesleder i Fellesorganisasjonen i Trøndelag. Fra 2017 til 2021 var hun første vararepresentant til Stortinget for SV i Sør-Trøndelag. Ved kommunevalget i 2019 var Berger SVs ordførerkandidat i Trondheim. Hun ble valgt til varaordfører.

Berger er født og oppvokst på en prestegård i Roan. Familien flyttet til Trondheim da hun var fem og til Hitra da hun var 10 år. Hun flyttet tilbake til Trondheim for å gå videregående da hun var 16. Hun er utdannet sosionom. Høsten 2025 er hun seksjonsleder i Kirkens Bymisjon 

Mona Berger er storesøster til musikeren Margaret Berger (født 1985).

## Referanser


## Eksterne lenker
*
Håvard E. Danielsen

**Håvard Emil Greger Danielsen** (1957–2023) var en norsk professor i genetikk, med en doktorgrad (dr.philos) innen medisin fra Universitetet i Oslo. 

Danielsen var leder av Institutt for kreftgenetikk og informatikk (IKI) ved Oslo universitetssykehus HF. I tillegg var han professor II ved Institutt for Informatikk (IFI) ved universitetet i Oslo og "Visiting Professor of Cancer Informatics" ved universitetet i Oxford, England. Han var også «Honorary Professor» i medisin ved universitetet i Soochow, Kina.

Danielsen var i perioden 2016 - 2021 prosjektleder for DoMore!, - et fyrtårnprosjekt finansiert av Forskningsrådet. Forskningsresultatene fra DoMore!-prosjektet kommersialiseres videre av spin-off selskapet DoMore Diagnostics.

Hans forskning fokuserer på genetiske og epigenetiske forandringer i kreft, prognostiske markører samt bruk av kunstig intelligens i medisin. Han brukte gjerne informatikk som metode for å studere genetiske forandringer under kreftutvikling.

I 2022 ble han tildelt Kong Olav Vs Kreftforskningspris fra Kreftforeningen.

## Referanser
Jönssonligan

Filmene om **Jönssonligan** er den svenske adaptasjonen av de danske filmene om Olsenbanden. Den første filmen om Jönssonligan hadde premiere i 1981.

Totalt har det blitt lansert tretten filmer om Jönssonligan, hvorav fire er barnefilmer om de tre hovedpersonene som barn. I 2000 ble det også lansert et videospill, *Jönssonligan går på djupet*.
## Filmer

## Referanser
Djugon-klassen

**Djugon-klasse landgangsfartøy** er 46 meter langt, 8,6 meter bredt, 5.1 meter høyt og kan oppnå en hastighet på 35 knop. Deplasement er 280 tonn og kan laste 2-3 stridsvogner eller 4-5 panservogner pluss opp til 100 marineinfanterister. Fartøyet er bygget for russisk marine.

## Referanser
PlayStation 5

**PlayStation 5** (offisielt forkortet **PS5**) er en spillkonsoll utviklet av Sony Interactive Entertainment. Den ble annonsert i 2019 som en oppfølger til PlayStation 4 og lansert den 12. november 2020 i Australia, Japan, New Zealand, Nord-Amerika, Singapore og Sør-Korea, og den 19. november 2020 i Europa.

Konsollen ble utgitt i to varianter, en grunnmodell med en Ultra HD Blu-ray-kompatibel optisk diskstasjon, og en digital utgave som mangler denne stasjonen og tjener som en billigere modell for brukere som foretrekker på kjøpe spill via digital distribusjon.

Kjernefunksjonene til PlayStation 5 omfatter en solid-state drive (SSD) som er tilpasset rask datastrømming for å tilby forbedret lagringsytelse, en AMD GPU som kan gjengi 4K-oppløsning og vise opp til 120 bilder i sekundet, maskinvare-aksellerert strålesporing (ray tracing) for mer realistisk belysning og refleksjon, Tempest Engine for tredimensjonale lydeffekter og bakoverkompatibilitet med de fleste PlayStation 4 og PlayStation VR-spillene.

## Referanser


## Eksterne lenker
* 
*
The Later Years 1987–2019

***The Later Years 1987–2019*** er et bokssett fra Pink Floyd, publisert i desember 2019. Settet fokuserer hovedsakelig på perioden etter at Roger Waters forlot bandet, der gitarist David Gilmour fikk en stor del av kontrollen. Studioalbum som A Momentary Lapse of Reason og The Division Bell, samt mange av deres senere konsertalbum, skal re-mikses og publiseres som en del av den nye kolleksjonen, og det vil også bli sluppet ut materiale fra tidligere konsertopptak. Blant annet ble det gitt ut opptak fra en konsert fremført i Venezia i 1989, hvor den i ettertid er kjent for av flere grunner å ha oppløst det lokale bystyret. Det vil også bli gitt ut materiale hentet fra en konsert i Knebworth, England, i 1990.

Bokssettets egentlige lanseringsdato, 29. november, ble samme måned dyttet fremover grunnet uferdig produksjon, og den nye lanseringsdatoen ble utsatt til 13. desember.

## Referanser
Klippesnipe

**Klippesnipe** (*Calidris ptilocnemis*) er en trekkende vadefugl i snipefamilien. Til arten regnes normalt fire underater.

## Taksonomi
Klippesnipe var tidligere plassert i slekten *Erolia*. Arten er nært beslektet med fjæreplytt (*C. maritima*), som den tidligere også ble regnet som konspesifikk med. Fugler på Kurilene blir av og til regnet som en selvstendig underart; ssp. *kurilensis*.

## Biologi
Klippesnipa har en ganske korpulent bygning og blir omkring  lang. Hunnen blir i snitt noe større enn hannen og har lenger nebb. Hannen veier cirka , hunnen cirka . Vingespennet utgjør cirka .

## Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae, 
**** Limosinae, 
**** Calidrinae, 
***** Arenariini, 
***** Calidrini, 
****** *[[Calidris]]*
******* *[[Sibirsnipe|C. tenuirostris]]*, sibirsnipe
******* *[[Polarsnipe|C. canutus]]*, polarsnipe (islandssneppe)
******* *[[Brottsnipe|C. virgata]]*, brottsnipe
******* *[[Brushane|C. pugnax]]*, brushane
******* *[[Fjellmyrløper|C. falcinellus]]*, fjellmyrløper (brednebbsnipe)
******* *[[Spisshalesnipe|C. acuminata]]*, spisshalesnipe
******* *[[Styltesnipe|C. himantopus]]*, styltesnipe
******* *[[Tundrasnipe|C. ferruginea]]*, tundrasnipe (krumnebbsnipe)
******* *[[Temmincksnipe|C. temminckii]]*, temmincksnipe (temminksnipe)
******* *[[Langtåsnipe|C. subminuta]]*, langtåsnipe (monotypisk)
******* *[[Skjesnipe|C. pygmaea]]*, skjesnipe
******* *[[Rødstrupesnipe|C. ruficollis]]*, rødstrupesnipe (ruststrupesnipe)
******* *[[Sandløper|C. alba]]*, sandløper (polarløper, strandløper)
******* *[[Myrsnipe|C. alpina]]*, myrsnipe
******* *C. ptilocnemis*, klippesnipe
******** *C. p. quarta*, hekker på Kamtsjatkahalvøya, Kommandørøyene og trolig Kurilene
******** *C. p. tschuktschorum*, hekker på Tsjukotkahalvøya, St. Lawrenceøya, Nunivak Island og i Vest-Alaska
******** *C. p. ptilocnemis* (nominatformen), hekker på øyer i Beringhavet
******** *C. p. couesi*, hekker på Aleutene og Alaskahalvøya, inkludert på Shumagin Island og Kodiakøya
******* *[[Fjæreplytt|C. maritima]]*, fjæreplytt (fjærepist, fjæremus)
******* *[[Gulbrystsnipe|C. bairdii]]*, gulbrystsnipe
******* *[[Dvergsnipe|C. minuta]]*, dvergsnipe, (monotypisk)
******* *[[Pygmesnipe|C. minutilla]]*, pygmesnipe (pygmésnipe)
******* *[[Bonapartesnipe|C. fuscicollis]]*, bonapartesnipe
******* *[[Rustsnipe|C. subruficollis]]*, rustsnipe
******* *[[Alaskasnipe|C. melanotos]]*, alaskasnipe
******* *[[Sandsnipe|C. pusilla]]*, sandsnipe
******* *[[Berigsnipe|C. mauri]]*, berigsnipe (beringsnipe)
****** *[[Prosobonia]]*, (polynesiasniper)
**** Scolopacinae, 
**** Tringinae, 
** Turnici, springvaktelfugler
** Lari, måkefugler

## Referanser




## Eksterne lenker
*
Bjørn Ola Opsahl

**Bjørn Ola Opsahl** (født 21. oktober 1993) er en norsk ungdomspolitiker fra Mysen. Han var leder av organisasjonen Ungdom mot EU fra 2014 til 2015 og satt i sentralstyret i perioden 2013 til 2016.

## Referanser


## Eksterne lenker
* TTIP – frihandel eller demokratisk trussel?
Bulan

**Bulan** er en kommune i den filippinske provinsen Sorsogon i landsdelen Luzon.

## Barangayer
Kommunen er inndelt i 63 barangayer.

## Referanser




## Kilder
*2018 Philippine Standard Geographic Code (PSGC) Philippine Statistics Authority

## Eksterne lenker
*
Serna-klassen

**Serna-klasse landgangsfartøy**, eller Prosjekt 11770, er et luftputefartøy som kan forsere typiske minefelt i en strandsone - konstruert for den russiske marinen. Fartøyet er 25.8 meter langt og 5.8 meter bredt med en høyde på 9.6 meter. Toppfart er 30 knop og deplasement er 61 tonn, som betyr at en vanlig stridsvogn eller 2 panservogner kan lastes om bord. Alternativt kan en sikringsstyrke fra marineinfanteriet på 92 soldater med utstyr få plass om bord. Tolv båter ble bygget i 1994-2014. Fire båter av eksportprosjektet 11771 ble bygget i 1994.

## Referanser


## Kilder
* Десантный катер «Серна» на сайте ФПГ «Скоростной флот»
* http://flot.sevastopol.info/ship/desant/d144.htm
* Десантные катера проекта 11770
* Три катера проекта 11770 войдут в состав Каспийской флотилии в 2013 г.
Warner Records

**Warner Records Inc.** (tidligere **Warner Bros. Records Inc.**) er et amerikansk plateselskap eid av Warner Music Group og har hovedkontor i Los Angeles i California. Selskapet ble grunnlagt i 1958 som et innspillings selskap til det amerikanske filmstudioet Warner Bros., og var et av flere selskaper som eies og drives av et større moderselskap.

I 2004 ble flere musikk eiendeler solgt av daværende eier Time Warner og kjøpt av en private equity-grupper. Selskapet handlet som Warner Music Group og var verdens siste store børsnoterte musikkselskap før de ble kjøpt og privatisert av Access Industries i 2011. Warner Music Group er den minste av de tre store internasjonale musikk-konglomerater som inkluderer Universal Music Group og Sony Music Entertainment. I 2019 ble etiketten offisielt omdøpt til Warner Records.

## Noen kjente artister

* a-ha
* Alice Cooper
* Black Sabbath
* Cher
* Deep Purple
* Don Costa
* Emerson, Lake & Palmer
* The Flaming Lips
* Fleetwood Mac
* Ike & Tina Turner
* Jason Derülo
* Linkin Park
* Madonna
* Mantovani
* Muse
* Rawicz & Landauer
* Red Hot Chili Peppers
* R.E.M.
* Sex Pistols
* Van Halen
* ZZ Top

## Referanser


## Eksterne lenker
*
Tara Drysdale

**Tara Drysdale** (født 30. januar 1979) er en newzealandsk landhockeyspiller.

Hun representerte New Zealand under Sommer-OL 2008 i Beijing, hvor hun ble nummer 12 med det newzealandske landslaget.

## Referanser


## Eksterne lenker
*
Reidun Berntsen Heggen

**Reidun Berntsen Heggen**, (født 30. november 1992 i Bærum) er en norsk politiker i Sosialistisk Venstreparti og student ved Universitetet i Tromsø – Norges arktiske universitet. Hun er tidligere leder for Ungdom mot EU, etter å ha vært nestleder av samme organisasjon.

Ved UiT studerte Heggen statsvitenskap, hun tok tillegg et år utveksling ved University of California, Berkeley i 2017 hvor hun studerte Sosiologi.

Heggen har tidligere vært aktiv i Sosialistisk Ungdom, hvor hun har blant annet var leder av Tromsø SU i perioden 2013 til 2015. Hun har også vært aktiv i Studentparlamentet ved UiT og satt i arbeidsutvalget som Forsknings- og likestillingsansvarlig.
10,000 Days

***10,000 Days*** er det fjerde studioalbumet fra det amerikanske progmetal-bandet Tool. Det ble utgitt i 2006, cirka fem år etter deres forrige album, Lateralus.

Mye av innholdet og albumets konstruksjon bygger på store deler av det bandet tidligere har eksperimentert med. Stilen består som regel av skarpe og kraftige gitarriff kombinert med en grovere basspilling, og ofte blandes det inn komplekse polyrytmer og skiftende taktartsangivelser. Det blandes også inn ulike tematikker, iført et enigmatisk og skriftlig poetisk språk.

## Sporliste
Rekkefølgen på sangene er basert på hvordan de er nummerert digitalt. Noen av sangene er markert med en sammenbinding der en sang går umerket over i en annen.

## Referanser


## Eksterne lenker
*
Kjersti Dalseide

**Kjersti Dalseide** (født 1986) er norsk skuespiller. Hun kommer fra Ål i Hallingdal og er fast ansatt ved Det Norske Teatret i Oslo. Hun er utdannet fra Teaterhøgskolen i Oslo (KhiO), og har en bachelor i musikk fra Høgskolen i Volda.

I 2022 ble hun nominert til Heddaprisen som beste kvinnelige skuespiller/medspiller for sin rolle som Alma i Persona av Ingmar Bergman, på Det Norske Teatret.

## Film/TV
* 2024 Tre menn til Vilma
* 2022 Made in Oslo
* 2020 Neste Sommer
* 2019 Hellums kro
* 2019 Hvite gutter

## Stemmer
* Ronnys Rullande Sirkus

## Referanser


## Eksterne lenker
*
Dyrborg

**Dyrborg** er et boligområde og en gård på Steinberget i Trondheim. Stedet ligger ovenfor Ila og Marienborg og nedenfor Sverresborg. Gården Dyrborg var opprinnelig en plass under Marienborg, som fra 1804 tilhørte kremmer og gullsmed Jens Wold, som også eide naboeiendommen Nidarlid. I 1849 flyttet den daværende eieren, Christopher Larsen, en bygning fra Tilfredshet til Dyrborg, og hele gårdsanlegget stod ferdig i 1858. Hovedbygningen er i dag delvis bevart. Allerede i 1828 begynte den daværende eieren å bygsle bort parseller av eiendommen, og den er i dag fullstendig utstykket.

Området består i dag mest av eneboliger, men er planlagt vesentlig utbygd med boligblokker og rekkehus de neste årene.

## Litteratur
*

## Referanser
Alexandra Gjerpen

**Alexandra Gjerpen** (født 1985) er en norsk skuespiller

Hun har skuespillerutdannelse fra USA hvor hun også jobbet som skuespiller.

Hun spilte rollen som Alex i NRK-serien *[[Unge lovende]]* i fire sesonger fra 2015 til 2018. For rollen ble hun nominert til Gullruten 2016 i klassen beste kvinnelige skuespiller. 

Siden 2017 har hun spilt rollen som trellen Tina i TV-serien *[[Vikingane]]*. For rollen i filmen *[[Når jeg faller]]* fra 2018 ble hun nominert til Amandaprisen 2019 i klassen beste kvinnelige birolle. 

Gjerpen hadde hovedrollen i dramaserien *[[22. juli (TV-serie)|22. juli]]* som *[[Aftenposten]]*-journalist Anine. For rollen ble hun nominert til Seriekritikerprisen 2020 i klassen beste skuespiller i norsk serie. Hun ble også nominert til Gullruten 2024 i klassen Beste skuespiller birolle drama for sin rolle i TV-serien *[[Arkitekten]]*.

## Filmografi
### Filmer
* 2012: *The Job Interview* 
* 2013: *High Maintenance*, Rachel
* 2016: *Meglerne*, resepsjonist
* 2018: *[[Now It's Dark]]*, fan
* 2018: *[[Når jeg faller]]*, Maria
* 2019: *[[Askeladden – i Soria Moria slott]]*, Solfrid
* 2021: *[[Prosjekt Z]]*, Alex
* 2022: *[[Krigsseileren]]*, Hanna Wiig 
* 2023: *[[Sulis 1907]]*

### TV-serier
* –2018: *[[Unge lovende]]*, Alex
* –2020: *[[Vikingane]]*, Tina
* : *[[Neste sommer (TV-serie)|Neste sommer]]*, en episode
* : *[[22. juli (TV-serie)|22. juli]]*, Anine
* : *[[Arkitekten]]*, Nina
* : *[[Lykkeland (TV-serie fra 2018)|Lykkeland]]*, Aslaug

## Radioprogram
* 2023–: *Historiske kjendiser*

## Referanser


## Eksterne lenker
* 
* 
*
Fiona Butler

**Fiona Butler** (født 16. oktober 1977) er en sørafrikansk landhockeyspiller.

Hun representerte Sør-Afrika under Sommer-OL 2008 i Beijing, hvor hun ble nummer 11.

## Referanser


## Eksterne lenker
*
«Marskalk Ustinov»

**«Marskalk Ustinov»** (russisk: Маршал Устинов) er en krysser av Slava-klassen i Russlands marine. Det russiske navnet til skipstypen er *Gvardeysky Raketnyy Kreyser* (GRKR), som betyr "Garde missilkrysser". Skipet er oppkalt etter Dmitrij Ustinov, en tidligere sovjetisk forsvarsminister. Kryssern har et deplasement på  tonn, er 186 meter lang, 21 meter bred og 43 meter høy med en topphastighet på 32 knop. *Marskalk Ustinov* er underlagt 43. missilskipdivisjon i Nordflåten, som har hjemmehavn  i Severomorsk sammen med Nordflåtens hovedkvarter.
Etter at amerikanske bombefly landet på Ørland flystasjon i februar 2021, ble fartøyet observert vest for Fiskerhalvøya nær norskegrensen.

## Referanser


## Eksterne lenker
* 
* FAS.org 
* GlobalSecurity.org
Tanjung Selor

**Tanjung Selor** er en ikke-autonom by og hovedstad i provinsen Kalimantan Utara i Indonesia. Den er også administrasjonssentrum i Bulungan kabupaten. Byen befinner seg på østkysten av øya Borneo.

Distriktet Tanjung hadde en befolkning på 39&nbsp;439 i 2010. Det dekker et areal på 1277,81 km².

Ved byen ligger Tanjung Harapan lufthavn.

## Eksterne lenker
*Offisiell nettside
Sofifi

**Sofifi** er en ikke-autonom by og hovedstad i provinsen Maluku Utara i Indonesia. Byen befinner seg på vestkysten av øya Halmahera.

Sofifi hadde en befolkning på 36&nbsp;197 i 2010.

Byen er et populært turistmål, og fungerer også som knutepunkt på veien til Tobelo.

## Eksterne lenker
*Sofifi hos *Lonely Planet*
Lucanus ludivinae

***Lucanus lunifer*** er en billeart i familien hjortebiller (*Lucanidae*).

## Kjennetegn
En stor (hannen gjerne 30-40 millimeter), halvblank, brun til svart hjortebille. Hannen har nokså store, kraftige kjever som har en innoverrettet tann noe innenfor midten, tre-fem mindre tenner utenfor denne, kløvede i spissen. De knebøyde antennene har vanligvis en fire-leddet vifte . Bakhodet har skarpe tverrkjøler på sidene og på sidene bak, avbrutt bak i midten.

## Levevis

## Utbredelse
Arten er utbredt i det sørlige Kina (Yunnan) og det nordlige Myanmar.

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus ludivinae*** Boucher, 1998

## Referanser



## Eksterne lenker
* Lucanidae du Monde - Nettside om arten, Besøkt 26.11. 2019
* Coleoptera-Atlas, ''Lucanus ludivinae''. besøkt 26.11. 2019 
* 
*
Sovremenny-klasse destroyer

**Sovremenny-klasse destroyer**, (russisk: **Prosjekt 956 ''Sarytsj**'')  er en klasse av anti-skip og anti-fly styrte missil-destroyere fra den sovjetiske og senere russiske marinen.  "Sovremenny" kan oversettes som "moderne" eller "tidsriktig". De fleste av skipene har blitt pensjonert fra aktiv tjeneste og en er omgjort til et museumsskip i 2018, men flere forblir i  den russiske marinen. Fire er solgt til Kina.

## Referanser
Vitenskapsåret 1385

**Vitenskapsåret 1385** er en oversikt over hendelser, prisvinnere, fødte og avdøde personer med tilknytning til vitenskap i 1385.
__NOTOC__
## Hendelser
* Den anonyme reiseberetningen «Libro del Conosçimiento de todos los rregnos» ble lagt fram for hoffet i Castilla.

## Fødsler
* Fra Mauro, italiensk munk og kartograf (død )

## Dødsfall

## Referanser



Fil:Libro_del_conocimiento.jpg|Tittelsiden av «Libro del Conosçimiento»
Destroyeren Admiral Usjakov

**Destroyeren Admiral Usjakov** (russisk:Адмирал Ушаков), er en Sovremenny-klasse destroyer i den russiske marinen. 
Hun er oppkalt etter Fjodor Usjakov, (russisk:Фёдор Фёдорович Ушако́в) som var sjef for Svartehavsflåten i 1790.
Destroyeren har et deplasement på 8000 tonn, er 145 meter lang og 17 meter bred med en topphastighet på 33 knop.
*Admiral Usjakov* er underlagt 43. missilskipdivisjon i Nordflåten, som har hjemmehavn  i Severomorsk sammen med Nordflåtens hovedkvarter.

## Referanser
Agutaya

**Agutaya** er en kommune i den filippinske provinsen Palawan som er tilordnet landsdelen Luzon.

## Barangayer
Kommunen er inndelt i 10 barangayer.

## Referanser




## Kilder
*2018 Philippine Standard Geographic Code (PSGC) Philippine Statistics Authority

## Eksterne lenker
*
Verdenscupen i hurtigløp på skøyter 2019/20 – Verdenscup 1 – 1000 meter kvinner

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2019/20|sesongen 2019/20]] i [[hurtigløp på skøyter]] for kvinner på 1 000 meter** i Minsk Arena i Minsk, Belarus søndag den 17. november 2019.

Distansen ble vunnet av amerikanske Brittany Bowe på 1.15,35(4) som var ny banerekord, den gamle banerekorden var det nederlandske Marrit Leenstra som hadde på 1.15,82. Bowe vant foran nederlandske Jorien ter Mors på andreplass og russiske Jekaterina Sjikhova på tredjeplass. Gruppe B ble vunnet av japanske Arisa Go på 1.17,45(0) foran de to sørkoreanske løperne Kim Hyun-yung på andreplass og Kim Min-seon på tredjeplass.

## Medaljevinnere

## Resultater

## Funksjonærer
* Overdommer var Hanjo Heideman, Nederland.
* Startere var Ole Hermann Sørli, Norge for gruppe A og Piotr Tokarski, Polen for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater for gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A og for gruppe B på www.The-Sports.org på engelsk
Timo Penttilä

**Timo Jussi Penttilä** (født 16. mars 1931, død 25. februar 2011) var en av  Finlands viktigste modernistiske arkitekter og var i over 15 år professor ved Akademie der bildenden Künste Wien i Østerrike. Han er mest kjent for konstruksjonen av Helsingfors byteater (1961–67).

## Referanser
Frikk Heide-Steen

**Frikk Heide-Steen** (født 1988) er en norsk sanger og dirigent. Han er sønn av komikeren Harald Heide-Steen jr., og har sin utdannelse fra Bårdar Akademiet og Norges musikkhøgskole. Han har bred musikalsk erfaring innen ulike sjangre fra klassisk til jazz, pop, musicals og elektronisk musikk (EDM). Har medvirket på en rekke plater, og er ansatt som dirigent og daglig leder for NRKs guttekor Sølvguttene.

## Referanser


## Eksterne lenker
*
Vitenskapsåret 1537

**Vitenskapsåret 1537** er en oversikt over hendelser, fødte og avdøde personer med tilknytning til vitenskap i 1537.

## Navigasjon
* Pedro Nunes fikk publisert flere avhandlinger: «Tratado em defensam da carta de marear» (*Traktat til forsvar av sjøkart*), «Tratado sobre certas dúvidas da navegação» (*Traktat om noe tvil ved navigasjon*) (med en diskusjon om loksodromens betydning) og «Tratado da sphera com a Theorica do Sol e da Lua» (*Traktat om [[sfære]]n med en teori om sol og måne*) bygd på «De sphaera mundi» av Johannes de Sacrobosco, «Theoricae novae planetarum» av Georg Peurbach og «Geographia» av Klaudios Ptolemaios. Coimbra.

## Matematikk
* Niccolò Fontana Tartaglia fikk publisert verket «La Nova Scientia», det første forsøket på en matematisk ballistikk. Venezia.

## Medisin og fysiologi
* Ambroise Paré deltok som barber-kirurg ved den franske hæren i en av krigene i Italia, der han gjennomførte den første kjente kirurgi ved dislokasjon av albuen og observerte at krutt fra skytevåpnene ikke forgiftet sårene. Han fikk publisert krigserfaringene 1545.

## Fødsler
* 9. august − Francesco Barozzi (død 1604), italiensk matematiker og astronom.

## Dødsfall
* 24. september − Jean Ruel (født 1474), fransk lege og botaniker.
* Ukjent dato − Johannes Indagine (født 1467), tysk astronom.

## Referanser
Kinni Sandahl

**Kristine Marie «Kinni» Sandahl** (født Enge 31. august 1876 i Østre Gausdal, død i Oslo 27. august 1958) var en norsk skuespillerinne og fotograf.

## Familie
Kinni Sandahl var datter av statsråd og gårdbruker Erik Enge og Else Olsdatter Hoft. Hun ble 14. oktober 1905 gift i Kristiania med skuespiller Carl Oscar Sandahl, som også var regissør ved Fahlstrøms Theater.

## Liv og virke
Kinni Sandahl var tilknyttet Sekondteatret i Christiania Tivoli sesongene 1899-1900 og 1900-1901. Etter at teatret ble nedlagt, reiste hun på turné med deler av personalet, under ledelse av ekteparet Lavik.

Senere var hun ved Fahlstrøms Theater, hvor medvirket i teatrets avskjedsforestilling 30. august 1911, som *grosserer Rummels Frue* i *[[Samfundets Støtter]]*. I 1912 medvirket hun i oppsetninger i «Det Frie Theatret», med skuespillere fra Fahlstrøms Theater og Centralteatret, og med ektemannen Oscar Sandahl som regissør. De hadde blant annet et gjestespill i Kristiansands Teater.

Fra 1920-årene var Kinni Sandahl aktiv amatørfotograf. Hun var medlem av Oslo Kamera Klubb. I 1928 ble hun av Norsk Selskap for Fotografi belønnet med et diplom for sitt portrett *Eva*. Hun ble kjent for sine kultiverte og stilsikre portretter.

## Roller i utvalg
**Magdelone* i *Det lykkelige Skibbrudd* av Ludvig Holberg (Sekondteatret, 1899)
**Inger* i *Erotik* av Gustav Wied (Sekondteatret, 1899)
**Grosserer Rummels Frue* i *[[Samfundets Støtter]]* av Henrik Ibsen (Fahlstrøms Theater, 1911)
**Katrine* i *Per Olssen og Kjærringa hans* av Gustaf af Geijerstam (det Frie Theater, 1912)
**Sofie* i *Ægtemandens Patent* av Duval (det Frie Theater, 1912)
**fru Babylon* i *Damen fra natcafeen* (Tivoli Teater, 1914)

## Referanser


## Kilder
*

## Eksterne lenker
*
Eva Tollan

**Eva Tollan** (født 27. juli 1963) er en norsk tidligere stuper som representerte Tønsberg SK og Stupklubben Spinn.

Hun vant 18 NM-gull og 30 NM-medaljer i perioden 1973–1980. Hun var bare 10 år da hun vant sin første medalje i senior-NM i 1973.

## Medaljer i norske mesterskap

## Se også
* Norgesmesterskapet i stup

## Referanser
Tonje Vegard

**Tonje Vegard** (født 1965) er en norsk tidligere stuper som representerte Stupklubben Spinn. Hun er datter til Grunde Vegard og søster til Jon Grunde Vegard.

Hun vant 9 NM-gull og 30 NM-medaljer i perioden 1976–1990.

## Medaljer i norske mesterskap

## Se også
* Norgesmesterskapet i stup

## Referanser
Anastasija Lagina

**Anastasija Lagina** (; født 11. september 1995 i Jaroslavl) er en russisk håndballmålvakt, som spiller på det russiske landslaget og klubblaget .

Hun ble tatt ut i 18-mannstroppen til Ambros Martín foran Håndball-VM 2019 i Japan.

## Referanser


## Eksterne lenker
*
Jelena Mikhajlitsjenko

**Jelena Anatoljevna Mikhajlitsjenko** (; født 14. september 2001 i Toljatti) er en russisk håndballspiller, som spiller for den russiske hovedstadsklubben  og det russiske landslaget.

I september 2018, ble hun av EHF inkludert på en liste over de 20 beste unge håndballspillerne å se opp for i fremtiden.

Hun ble tatt ut i 18-mannstroppen til Ambros Martín foran Håndball-VM 2019 i Japan.

## Referanser


## Eksterne lenker
*
Malin Sund

**Malin Sund** (født 6. juni 1972 i Karleby i landskapet Mellersta Österbotten i Finland) er en finlandssvensk professor i kirurgi ved Norrlands universitetssjukhus i Umeå.

Sund avla legeeksamen i 1998 og medisinsk doktoreksamen i 2001 ved Universitetet i Uleåborg i Finland. Deretter arbeidet hun fra 2001 til 2003 ved Norrlands universitetssjukhus i Umeå, etter det var hun i to år postdoktor ved Harvard Medical School i Boston, USA, etterfulgt av utdannelse i kirurgi ved Norrlands universitetssjukhus.

Malin Sund arbeider som spesialistlege i kirurgi, og er leder for bryst- og endokrinkirurgisk seksjon ved Norrlands universitetssjukhus. I 2013 ble hun utnevnt til Sveriges første kvinnelige professor i kirurgi. 

## Referanser


## Eksterne lenker
*Malin Sunds profil på Google Scholar
*Malin Sunds profil på twitter
Ulla Bengtsson

**Ulla Magdalena Bengtsson** (født 23. august 1923 i Molkom, død 2003 i Göteborg) var en svensk lege og professor.

Bengtsson var datter av folkeskolelærer Ernst Bengtsson og Maja Thorslund. Hun avla legeeksamen i Uppsala 1951, tok medisinsk doktorgrad i Göteborg 1962 og ble dosent i nefrologi i Göteborg 1964. Hun arbeidet som lege ved Sahlgrenska sjukhuset i perioden 1953 til 1963, assisterende overlege ved den medisinske klinikken på Falu lasarett i 1964 til 1966 og assisterende overlege og klinisk amanuensis i nyremedisin på Sahlgrenska sjukhuset i 1966 til 1976. Hun var også professor i nyremedisin ved Lunds universitet og overlege på Lunds lasarett 1976 til 1990. Hun var leder i Sveriges njurmedisinska förening 1981 til 1986.

## Referanser
Castilla (andre betydninger)

**[[Castilla]]** er en spansk historisk region med uklare grenser. Det kan også vise til:

* Castilla (Medellín), en bydel i den colombianske byen Medellín
* Castilla (provins), en provins i Peru
* Castilla (Sorsogon), en kommune på Filippinene
* Castilla-La Mancha, en autonom region i Spania
* Castilla y León, en autonom region i Spania
Valerija Maslova

**Valerija Olegovna Maslova** (; født 23. januar 2001 i Rostov-na-Donu) er en russisk håndballspiller, som spiller på det russiske landslaget og klubblaget Brest Bretagne Handball.

31. mai 2018 debuterte hun for det russiske A-landslaget, i en kvalifiseringskamp mot Portugal.

Maslova ble tatt ut i 18-mannstroppen til Ambros Martín foran Håndball-VM 2019 i Japan, men var ikke blant de 16 utvalgte.

## Referanser


## Eksterne lenker
*
Mikal Berg Kvinge

**Mikal Berg Kvinge** (født 24. juni 2003 i Bergen) er en norsk fotballspiller som spiller for . 

Mikal fikk sin eliteseriedebut i 0–6 tapet mot Strømsgodset den 24. november 2019.

## Referanser


## Eksterne lenker
*
Burgos (andre betydninger)

**[[Burgos]]** er en by i Spania. Det kan også vise til:

* Burgos (provins), provins i Spania
* Burgos (Italia), kommune på Sardinia i Italia
* Burgos (Surigao del Norte), kommune på Filippinene
Ryukyucardiophorus

* 

***Rykyucardiophorus*** er en artsrik slekt av biller som hører til familien smellere (Elateridae).

## Utseende
Små (ca. 5 millimeter), noe brede, blanke, brunlige smellere. Antennene er trådformede. Pronotum er hvelvet og rundet, bakhjørnene lite tilbaketrukne. Et særtrekk er at scutellum er hjerteformet.

## Utbredelse
Slekten er kjent fra Japan (Ryukyuøyene), Taiwan og Maldivene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien hjertesmellere (Cardiophorinae) Candéze, 1860 
****** Slekten ***Ryukyucardiophorus*** Ôhira, 1973 
******* *[[Ryukyucardiophorus alvini]]* (Fleutiaux, 1916)
******* *[[Ryukyucardiophorus babai]]* Kishii, 1991
******* *[[Ryukyucardiophorus insularis]]* Platia, 2015  - Maldivene
******* *[[Ryukyucardiophorus loochooensis]]* (Miwa, 1934)
******* *[[Ryukyucardiophorus mertliki]]* Platia & Gudenzi, 1999
******* *[[Ryukyucardiophorus tokarensis]]* Kishii, 1976

## Referanser


## Eksterne lenker

*